คุณครับ ทั้งที่ผมไม่เคยมีเพศสัมพันธ์แต่มีหนองออกจากอวัยวะเพศชาย จะเป็นโรคหนองในหรือป่าวครับ แถมบางครั้งตอนปัสสาวะผมมีอาการแสบเป็นบางครั้งด้วย แต่ปัจจุบันตอนนี้ผมไม่รู้สึกอะไรแล้วครับ ไม่มีหนองแต่ผมกลัวที่จะมีเชื้อในตัวผมอยู่หรือป่าว
สวัสดีค่ะ หากไม่เคยมีเพศสัมพันธ์มาก่อนเลย ทั้งทางช่องคลอด ทางทวารหนัก และการทำออรัลเซ็กส์ ก็จะไม่มีการติดต่อโรคทางเพศสัมพันธ์ รวมถึงโรคหนองใน ดังนั้น การที่มีหนองไหลจากอวัยวะเพศชาย จึงน่าจะเกิดจากการติดเชื้อทางเดินปัสสาวะจากเชื้อแบคทีเรีย ที่ไม่ใช่เชื้อโรคติดต่อทางเพศสัมพันธ์ โดยปัจจัยที่มักทำให้เกิด เช่น การกลั้นปัสสาวะ การดื่มน้ำน้อย ผู้สูงอายุ ผู้ที่มีโรคเบาหวาน มีนิ่วในกระเพาะปัสสาวะ มีเนื้องอกในกระเพาะปัสสาวะ มีต่อมลูกหมากโต เป็นต้นในเบื้องต้น ควรดื่มน้ำเปล่ามากๆ ไม่กลั้นปัสสาวะ หลีกเลี่ยงการดื่มชา กาแฟ หรือแอลกอฮอล์ ไม่กลั้นปัสสาวะ แต่หากอาการหายไปแล้ว คือไม่หนองอีก ไม่มีแสบทางเดินปัสสาวะ ก็อาจไม่ต้องทำอะไร ให้สังเกตอาการไปก่อน แต่หากกลับมามีอาการอีก แนะนำควรไปพบแพทย์เพื่อหาปัจจัยที่ทำให้เกิดอาการบ่อยๆ ขึ้นมาค่ะอย่างไรก็ตาม หากเคยมีเพศสัมพันธ์มาก่อน แม้จะนานมาแล้ว ไม่ว่าจะทางช่องคลอด หรือทวารหนัก หรือออรัลเซ็กส์ ก็อาจมีโอกาสเป็นหนองในได้ โดยเกิดจากการที่อาจเคยเป็นมาก่อน และรักษาไม่หาย เชื้อโรคจึงยังคงอยู่ในร่างกาย และทำให้กลับมามีอาการขึ้นมาได้ ในกรณีนี้ แนะนำควรไปพบแพทย์เพื่อรักษาให้หายสนิทค่ะ เพื่อป้องกันการเกิดภาวะแทรกซ้อนตามมา เช่น การเป็นหมัน เป็นต้น